《祠风师酬提刑赵学士见贻》
宋代·范仲淹

先王制礼经，祠为国大事。孟春祭风师，刺史敢有二。

斋戒升于坛，拜手首至地。所祈动以时，生物得咸遂。

勿鼓江海涛，害我舟楫利。昊天六七月，会有雷雨至。

慎无吹散去，坐使百谷悴。高秋三五夕，明月生天际。

乃可驱云烟，以喜万人意。愿君入薰弦，上副吾皇志。

阜财复解愠，即为天下赐。八使重古礼，作诗歌祭义。

诚欲通神明，非徒奖州吏。贤哉推此心，良以警有位。

作者简介：范仲淹（989年10月1日－1052年6月19日），字希文。祖籍邠州，后移居苏州吴县。北宋初年政治家、文学家。范仲淹幼年丧父，母亲改嫁长山朱氏，遂更名朱说。大中祥符八年（1015年），范仲淹苦读及第，授广德军司理参军。后历任兴化县令、秘阁校理、陈州通判、苏州知州等职，因秉公直言而屡遭贬斥。皇祐四年（1052年），改知颍州，在扶疾上任的途中逝世，年六十四。累赠太师、中书令兼尚书令、楚国公，谥号“文正”，世称范文正公。